Timerna tayerza, qen izgaren tkarzeḍ netta akken i d-yeqqar lewnis Ayt Mengellet (uqbel ad dtzarɛeḍ timẓin ẓar qebel amek i yegga wakal), ilaq ad tezreḍ d acu isnen yinelmaden deg annar-nni deg i tebɣiḍ ad aten-teslemdeḍ ad tezreḍ ahat yella wacu snen uqbel, umbaɛd ad twaliḍ anida llan d waniɣer ara aten-tessiwḍeḍ d ayagi i ɣef nxeddem aḍris amezwaru uqbel akk ad nebdu tagzemt ad tessutreḍ deg unelmad ad k-d-yaru aḍris, kečč mazal ur as-tefkiḍ ara iwellihen ilaqen akken ad d-yaru akken iwata, ad d-yaru kan akken yessen uqbel ad teslemdeḍ aḍris-nni ur as-tettakeḍ ara tazmilt fellas, ad tarreḍ arrif ad teǧǧeḍ alama tekfiḍ tagzemt ad iɛiwed unelmad ad yaru aḍris-nniḍen ara yebnu ɣef tmusniwin-nni akk i as-teslemdeḍ. Ɣer taggara ad d-yexdem aserwes (une comparaison) gar weḍris amezwaru d wis sin netta beddat mi ara iwali aḍris-nni wis sin xir umezwaru ayagi ad as-yefk lebɣi akken ad yernu ad yeddu ɣer zdat.